ԵՐԵՎԱՆ- Հայոց Ցեղասպանության Թանգարան-Ինստիտուտի ժամանակավոր ցուցադրությունների սրահում տեղի ունեցավ Լիդիցեի Գեղեցիկ Արվեստների Միջազգային Պատանեկան Ցուցահանդեսի Մրցանակների հանձման արարողությունը: ՀՑԹԻ տնօրեն Հայկ Դեմոյանը բարի գալուստ մաղթեց այցելուներին և նշեց, որ նրանք նոր ցուցադրության առաջին երեխա այցելուներն են: «Նորակառույց թանգարանում դպրոցական երեխաների համար հատուկ սենյակ է գործելու, որտեղ անցկացվելու են Հայոց ցեղասպանության պատմության դասընթացներ», -նշեց Հ. Դեմոյանը: Այս մասին ՕՐԵՐ-ին հայտնեցին Հայոց ցեղասպանության թանգարանից։